SPØRSMÅL TIL SAMETINGSRÅDET  
Samefolkets Parti stiller spørsmål ved bruken av de 331.000 kroner som ble bevilget til Samisk språksenter i Oslo under behandlingen av revidert budsjett i 2020. Spørsmålet stilles på bakgrunn av den siste tids hendelser i og omkring Samisk Hus, der det er avdekket misbruk av økonomiske midler.  
Under behandlingen av revidert budsjett i 2020, fremmet Sametingsrådet en ny budsjettpost under kap. 4.3.4 Samiske språksentre, der Samisk språksenter i Oslo kom inn under Sametingets ordinære budsjettordning med 331 000 kroner.  
Det kan i ettertid stilles spørsmål ved om rådet faktisk har villedet plenum i denne saken. Vi stiller oss tvilende til om tilskuddet ble gitt for å etablere et permanent samisk språksenter i Oslo, eller om midlene skulle brukes til å subsidiere drifta av Samisk Hus  
Samefolkets Parti vil derfor stille følgende spørsmål til Sametingsrådet;  
Var Sametingsrådet kjent med at midlene til permanent etablering av Samisk språksenter i Oslo sannsynligvis ville brukes til å dekke et underskudd av driften av Samisk Hus som følge av det økonomiske misbruket som nå er avdekket?